LLYWODRAETH LEOL, CYMRU Enwi a chychwyn 1 1 Enw'r Gorchymyn hwn yw Gorchymyn Rhondda Cynon Taf (Cymunedau Llanharan, Llanhari, Llantrisant a Phont-y-clun) 2008. 2 Yn ddarostyngedig i baragraff (3), at unrhyw ddiben a osodir yn rheoliad 4(1) o'r Rheoliadau, daw'r Gorchymyn hwn i rym ar 1 Chwefror 2009. 3 Daw erthygl 8 i rym— a at ddibenion gweithrediadau rhagarweiniol i unrhyw etholiad sydd i'w gynnal neu sy'n ymwneud ag unrhyw etholiad sydd i'w gynnal ar ddiwrnod arferol ethol cynghorwyr yn 2012, ar 15 Hydref 2011; b at bob diben arall, ar ddiwrnod arferolethol cynghorwyr yn 2012. 4 At bob diben arall, daw'r Gorchymyn hwn i rym ar 1 Ebrill 2009, sef y dyddiad penodedig at ddibenion y Rheoliadau hyn. Dehongli 2 Yn y Gorchymyn hwn— ystyr “Map A” yw'r map sydd wedi'i farcio “Map A, Gorchymyn Rhondda Cynon Taf (Cymunedau Llanharan, Llanhari, Llantrisant a Phont-y-clun) 2008” ac sydd wedi'i adneuo yn unol â Rheoliad 5 o'r Rheoliadau; ystyr “Map B” yw'r map sydd wedi'i farcio “Map B, Gorchymyn Rhondda Cynon Taf (Cymunedau Llanharan, Llanhari, Llantrisant a Phont-y-clun) 2008” ac sydd wedi'i adneuo yn unol â Rheoliad 5 o'r Rheoliadau; ystyr “Map C” yw'r map sydd wedi'i farcio “Map C, Gorchymyn Rhondda Cynon Taf (Cymunedau Llanharan, Llanhari, Llantrisant a Phont-y-clun) 2008” ac sydd wedi'i adneuo yn unol â Rheoliad 5 o'r Rheoliadau; ystyr “y Rheoliadau” (“ the Regulations ”) yw Rheoliadau Newid Ardaloedd Llywodraeth Leol 1976 ; mae unrhyw gyfeiriad at adran etholiadol yn gyfeiriad at adran etholiadol o fewn Bwrdeistref Sirol Rhondda Cynon Taf; a pan ddangosir ffin ar fap yn rhedeg ar hyd ffordd, rheilffordd, llwybr troed, cwrs dwr neu nodwedd ddaearyddol cyffelyb, rhaid ei thrin fel petae yn rhedeg ar hyd llinell ganol y nodwedd honno. Llanharan a Phont-y-clun — newid mewn ardaloedd cymunedol a newidiadau canlyniadol i drefniadau etholiadol 3 Mae'r rhan honno o gymuned Llanharan a ddangosir fel ardal resog “A” ar Fap A— a yn cael ei throsglwyddo i gymuned Pont-y-clun; b yn ffurfio rhan o ward Cefnyrhendy yng nghymuned Pont-y-clun; ac c yn ffurfio rhan o adran etholiadol Pont-y-clun. Llantrisant a Phont-y-clun — newid mewn ardaloedd cymunedol a newidiadau canlyniadol i drefniadau etholiadol. 4 Mae'r rhan honno o gymuned Llantrisant a ddangosir fel ardal resog “B” ar Fap A— a yn cael ei throsglwyddo i gymuned Pont-y-clun; b yn ffurfio rhan o ward Cefnyrhendy o fewn cymuned Pont-y-clun; ac c yn ffurfio rhan o adran etholiadol Pont-y-clun. Llanharan a Llantrisant — newid mewn ardaloedd cymunedol a newidiadau canlyniadol i drefniadau etholiadol. 5 Mae'r rhan honno o gymuned Llanharan a ddangosir fel ardal resog “C” ar Fap A— a yn cael ei throsglwyddo i gymuned Llantrisant; b yn ffurfio rhan o ward Tonysguboriau o fewn cymuned Llantrisant; ac c yn ffurfio rhan o adran etholiadol Tonysguboriau. Llanhari a Phont-y-clun — newid mewn ardaloedd cymunedol a newidiadau canlyniadol i drefniadau etholiadol. 6 Mae'r rhan honno o gymuned Llanharri a ddangosir â llinellau rhesog ar Fap B— a yn cael ei throsglwyddo i gymuned Pont-y-clun; b yn ffurfio rhan o ward of Maes-y-felin o fewn cymuned Pont-y-clun; ac c yn ffurfio rhan o adran etholiadol Pont-y-clun. 7 Mae'r rhan honno o gymuned Pont-y-clun a ddangosir â llinellau rhesog ar Fap C— a yn cael ei throsglwyddo i gymuned Llanhari; b yn ffurfio rhan o ward Llanhari o fewn cymuned Llanharri; ac c yn ffurfio rhan o adran etholiadol Llanhari. 8 Yng nghymuned Pont-y-clun y nifer o gynghorwyr sydd i'w hethol ar gyfer ward Cefnyrhendy yw 5, y nifer ar gyfer ward Groes-faen yw 1, y nifer ar gyfer ward Maes-y-felin yw 4 a'r nifer ar gyfer ward Meisgyn yw 1. Brian Gibbons Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 8 Rhagfyr 2008